See siin on toidublogi, mida kirjutab Mari-Liis Ilover. Kõik tekstid ja fotod keerlevad ümber toidu. Selle kasvatamise, hankimise, valmistamise ja nautimise. Rõhk on ehedal, puhtal ja maitsval kodutoidul, PÄRIS toidul. Sekka muljeid söögikohtadest. Kui tunned, et oled sattunud õigesse kohta - siis tere tulemast, nautigem koos!
#000002
Aedades on küpseks saanud pirakad kõrvitsad. Teistes aedades, aga mitte minu omas. Nuuks. Olen mitu aastat tulutult üritanud kõrvitsaid kasvatada – ausalt öeldes ei teagi täpselt, misasi see metsa läheb. Aga iga kord saan kolme kevadel istutatud taime peale septembri alguseks paar pisikest tomatisuurust kahvatut pallikest, mille ka hiired või linnud ära näksivad või lihtsalt külm ära võtab, enne kui nad üldse natukenegi kõrvitsa moodi hakkavad olema. Võib olla istutan taimed liiga hilja, võib-olla on liiga külm, aga võib olla hoopis liiga soe. Või on liiga pime või liiga vähe rammu. Või liiga vähe kastmist või liiga palju. Oh ma ei tea, olen üritanud kõik raamatus näpuga järge vedades õigesti teha, aga tutkit. Oma kõrvitsaid ei ole! Äkki järgmisel aastal....
#000004
Tegelikult hullu pole miskit, ega siis minu väheste kõrvitsakasvatamise oskuste pärast sügisesed kõrvitsatoidud tegemata ei jää. Turulettidel ju kõrvitsaid küllaga! Minu kõrvitsad on pärit taas Balti Jaama turult ja nüüd võibki alata aeg, kui saab jälle kõrvitsasuppi, kõrvitsakooki, kõrvitsapannkooke, kõrvitsasaia, vürtsikaid röstitud kõrvitsaid jne. Kui kribad siin blogi otsingusse “kõrvits”, tuleb retsepte riburada. Vabandused ette kõigile otsijatele, seal on hulgas ka millegipärast suvikõrvitsaretseptid, aga olen kindel, et leiate ka kõik kõrvitsaretseptid ilusti üles!
#000005
Kõrvitsast tehtud toitude nimekirja lisandub nüüd veel üks moos. Ja mitte mingi maguslääge ollus, aga kõrvitsamoos apelsini ja ingveriga! Mõnusalt apelsinivärske ja ingverivürtsikas moos sobib täiuslikult hommikusele röstsaiale, aga ka pannkookidega. Niisamuti on hea seda määrida erinevate kookide vahele, näiteks porgandikoogi kihtide vahele. Või lihtsalt purgist limpsida, kui tuleb isu millegi hea ja erilise järgi.
#000006
Võib kasutada igasugust kõrvitsat, ei pea olema just muskaatkõrvits, nagu paljudes retseptides soovitatakse. Ehkki muskaatkõrvitsaga tuleb see moos ka muidugi väga hea. Nii või teisiti – mida kollasem on kõrvitsa viljaliha, seda eredam moosi värv!
#000007
1 kg kõrvitsat (puhastatud ja tükeldatud kaal)1,5 dl vett2 apelsini500 g moosisuhkrut2-2,5 sl peenelt riivitud ingverijuurt
#000008
Pane kõrvitsatükid koos veega potti, aja keema ja lase kaane all vaiksel tulel podiseda umbes 30 minutit, kuni kõrvits on täiesti pehme ja kergesti lagunev. Tõsta pott tulelt ja püreesta kõrvits saumikseriga täiesti ühtlaseks massiks. Pressi hoolikalt pestud apelsinidest välja mahl, riivi koor. Tõsta pott uuesti tulele, lisa moosisuhkur, ingver, apelsinimahl ja -koor. Keeda ilma kaaneta 10 minutit. Selles staadiumis võib tekkida vahtu, see eemalda lusika või vahukulbiga. Tõsta moos kuumalt steriliseeritud purkidesse, kaaneta. Esialgu tundub moos üsna vedel, kuid külmkapis tardub ta paksemaks ja marmelaaditaoliseks.NB! Steriilselt kaanetatud purke võib hoida toatemperatuuril, ei ole tähtis külmkapis säilitada. Aga toatemperatuur peaks olema enam-vähem stabiilne, mitte suuresti kõikuma. Ja arvestada tuleb, et toatemperatuuril hoitav moos on vedelam, kui külmkapimoos.
#000009
See postitus sündis koostöös Balti Jaama Turuga. Suure valiku ilusaid kõrvitsaid, niisamuti ka apelsinid ja ingveri leiad väliturult või turuhoonest seest köögi-ja puuviljalettidelt.
#000010
Click to share on Facebook (Opens in new window)Click to share on Twitter (Opens in new window)Click to share on Pinterest (Opens in new window)
#000011
Anne, seda on nii hea meel kuulda!
Lapsed algul ütlesid et nemad ei söö.
Aga kui proovisid tahame veel.
Nii tore, Helinor! Lastele tasub jaa ikka alati maitsta anda, isegi kui nad esialgu keelduvad söömast. Kui maitsevad, siis võib neid ennast ka üllatada, kui maitsev tegelikult on 🙂
#000013
Lapsed algul ütlesid et nemad ei söö.
Aga kui proovisid tahame veel.
#000015
Nii tore, Helinor! Lastele tasub jaa ikka alati maitsta anda, isegi kui nad esialgu keelduvad söömast. Kui maitsevad, siis võib neid ennast ka üllatada, kui maitsev tegelikult on 🙂
#000016
See siin on toidublogi, mida kirjutab Mari-Liis Ilover. Kõik tekstid ja fotod keerlevad ümber toidu. Selle kasvatamise, hankimise, valmistamise ja nautimise. Rõhk on ehedal, puhtal ja maitsval kodutoidul, PÄRIS toidul. Sekka muljeid söögikohtadest. Kui tunned, et oled sattunud õigesse kohta - siis tere tulemast, nautigem koos! Loe lähemalt →
“Siit nurgast ja sealt nurgast” 10-aastane!Šokolaadikook. Jahuta, munata, valge suhkruta. Laktoosivaba, gluteenivaba, vegan.Kookostrühvlid á la Raffaello
Koorene pannipasta seente ja spinatiga
Kanamaksa ja -filee yakitori vardad kimchi-riisiga
Soe salat kana, seente ja köögiviljadega
Jonnipunn, Kõige paremad šokolaaditükkidega küpsisedMaarika, Kreemjas valge šokolaadi-juustukook maasikategaHanna, Banoffee kook (veelgi parem)Mari-Liis Ilover, Apelsinikeeks (tervete apelsinidega)Jane, Apelsinikeeks (tervete apelsinidega)
#000021
See siin on toidublogi, mida kirjutab Mari-Liis Ilover. Kõik tekstid ja fotod keerlevad ümber toidu. Selle kasvatamise, hankimise, valmistamise ja nautimise. Rõhk on ehedal, puhtal ja maitsval kodutoidul, PÄRIS toidul. Sekka muljeid söögikohtadest. Kui tunned, et oled sattunud õigesse kohta - siis tere tulemast, nautigem koos! Loe lähemalt →
#000022
Koorene pannipasta seente ja spinatiga
Kanamaksa ja -filee yakitori vardad kimchi-riisiga
Soe salat kana, seente ja köögiviljadega
#000025
Kurgid purki! Kõige paremad marineeritud kurgiviilud
#000028
Pestos marineeritud kanaga Caprese salat
#000029